[{"text_idx": "#000001", "text": "Cours express en ligne \u2192 A1"}, {"text_idx": "#000003", "text": "De la fino de Aprilo g\u0302is la komenco de Majo, Alex \u2013 unu el niaj pasintaj volontuloj \u2013 iris al la 80a hispana kongreso kadre de proponita erasmus+ projekto por trejnig\u0302i pri la teknikaj\u0302o de muzikaj koncertoj."}, {"text_idx": "#000004", "text": "Cet article est uniquement disponible en espe\u0301ranto"}, {"text_idx": "#000005", "text": "Trairi al Hispanio el Francio estis mirinda sperto! La verda kaj plena pejzag\u0302o estis plezuro por rigardi survoje al la kongresejo. La kongreso okazis en Comillas, en Kantabrio, norde en Hispanio \u2013 ne tiom malproksime de Tuluzo. Mi estis kore invitita de EUROKKA partopreni trejnadon kun Flo de Vinilkosmo por lerni kiel prepari c\u0302iujn bezonatajn ekipaj\u0302ojn por koncertoj. La ideo estis trejnig\u0302i kaj plibonigi miajn jamajn spertojn por ke mi povu helpi en estontaj koncertoj dum esperanto-renkontig\u0302oj. Por mi, tiu c\u0302i ideo ege plac\u0302is al mi, kaj mi vere antau\u0306g\u0302ojis respondeci pri la sonprovoj kaj instalado de mikrofonoj dum la koncertoj."}, {"text_idx": "#000006", "text": "La miksotablo kontrolos la sentivecon de mikrofonoj kaj la lau\u0306tecon de la lau\u0306tparoliloj dum koncertoj"}, {"text_idx": "#000007", "text": "La trejnado komencig\u0302is per la sonprovo de la artisto JoMo, sed antau\u0306e ni bezonis instali la lau\u0306tparolilojn, la miksotablon, kaj la lumojn. Flo montris al ni kiujn elektrikajn konektigilojn uzi \u2013 ili estis nekutimaj kaj grandaj por konektigiloj \u2013 por ke oni povu rekte konekti ilin al la c\u0302efa elektriko de la koncertejo. Flo ankau\u0306 montris kiel konetki la lau\u0306tparolilojn al la miksotablo, kaj por tion fari ni uzis pli grandan kaj longan konektikilon kun multe da dratoj al kiu ni konektis la kablojn de la lau\u0306tparoliloj kaj mikrofono. Tiu c\u0302i \u201cserpento\u201d ebligis nin kontroli la volumon kaj sentivecon de la mikrofonoj distance."}, {"text_idx": "#000008", "text": "La sonprovo estas kiam la teknikistoj kontrolas la volumon de la lau\u0306tparoliloj kaj de la mikrofonoj por ke ili ne estu tro lau\u0306taj por la spektantoj kaj ankau\u0306 por la artisto. Dum la sonprovo, JoMo ankau\u0306 profitis de la momento por varmi sian voc\u0302on kaj instrumenton por esti preta por la koncerto je la fina de la tago. G\u0302i estis granda sukceso! Mi atente au\u0306skultis por esti preta s\u0302ang\u0302i la volumon de la lau\u0306tparoliloj por ke la sono kaj g\u0302ia kvalito restu kohera dum la tuta koncerto."}, {"text_idx": "#000009", "text": "La c\u0302arma koncerto de JoMo. Ni devis atenti pri la niveloj de sono ec\u0302 dum la koncerto."}, {"text_idx": "#000010", "text": "Mi ankau\u0306 havis la oportunon profiti de la kongreso g\u0302i mem, kaj rigardis tradician kegludon, kaj ec\u0302 g\u0302in partoprenis! Post la kegludado, estis la komedia-grupo \u201cVerda Banano\u201d de Georgo Handzlik kaj Sas\u030ca Filipovic\u0301 \u2013 tre ridiga kaj ridinda komedia teatraj\u0302o. Ili mokis la movadon, kaj la vivon g\u0302enerale. G\u0302i spekteblas per YouTube."}, {"text_idx": "#000011", "text": "Mi ankau\u0306 profitis de la kongreso por ludi lokan kegludon!"}, {"text_idx": "#000012", "text": "La sekva \u2013 kaj fina \u2013 tago mi c\u0302eestis kelkajn prelegojn \u2013 kaj por sperti la teorian partion de la trejnado kaj por profiti de la kongreso. Flo unue faris prezenton pri la teknikaj slipoj kiujn oni bezonas por organizi koncertojn kaj li parolis pri kial oni bezonas ilin. Mi ankau\u0306 c\u0302eestis prelegon de Javier Alcade pri sia libro Esperanto i anarquisme: els ori\u0301gens, kaj ankau\u0306 prelegon pri la Belarta Konkurso de UEA. Post g\u0302i, estis la lasta pas\u0302o de mia trejnado \u2013 mi instalis c\u0302ion sur la scenejo kaj helpis Nevik (la filo de Flo kiu ankau\u0306 helpis kun la sontekniko) kun la sonprovo de Sas\u0302a por sia koncerto, la lasta evento en la programo. Nevik fidis min kontroli la sonon dum la koncerto, kaj uzi mian sperton decidi kiel fiksi la problemojn kun la niveloj de sono."}, {"text_idx": "#000013", "text": "Mi vere g\u0302uis tiun c\u0302i sperton kaj tre dankemas al EUROKKA por la oportuno partopreni la kongreson kaj helpi kun la sonteknikon! Mi multe lernis, kaj esperas ke mi povos uzi mian sperton en estontaj arang\u0302oj."}, {"text_idx": "#000014", "text": "Votre adresse e-mail ne sera pas publie\u0301e. Les champs obligatoires sont indique\u0301s avec *"}, {"text_idx": "#000017", "text": "Veuillez laisser ce champ videCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}, {"text_idx": "#000018", "text": "Ve\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]